Бөкей ордасы ауданының мәдениет, тілдерді дамыту, дене шынықтыру және спорт бөлімінің Бөкей ордасы аудандық «Орда» спорт клубы» коммуналдық мемлекеттік мекемесінің директоры лауазымына конкурс жариялайды

Кәсіпорынның мекенжайы: Батыс Қазақстан облысы, Бөкей ордасы ауданы, Сайқын ауылдық округі, Сайқын ауылы, М.Өтемісов көшесі, 2 ғимарат, пошта индексі 090200, телефон нөмірі – 8(71140)21696
Конкурс Мемлекеттік дене шынықтыру және спорт ұйымдарының бірінші басшыларын лауазымға тағайындау және лауазымнан босату ережелері (ҚР Туризм және спорт министрінің 2025 жылғы 3 қыркүйектегі №171 және ҚР Еңбек және халықты әлеуметтік қорғау министрінің міндетін атқарушының 2025 жылғы 3 қыркүйектегі № 264 бірлескен бұйрығымен бекітілген) негізінде өткізіледі.
Кәсіпорын қызметінің қысқаша сипаттамасы: мемлекеттік мекеме қызметінің мәні ұлттық спортты, дене шынықтыруды, салауатты өмір салтын және бұқаралық спорт түрлерін дамытуға жағдай туғызу; ұлттық спорт түрлерін, кешенді спартакиадаларды ұйымдастыру және өткізу, спорт түрлері бойынша жоғары білікті спортшыларды дайындау үшін жағдай жасау; спорт ардагерлеріне қолдау мен көмек көрсету; спорттың әр түрінен аудандық команда құрып, облыстық және республикалық сайыстарға қатысуын қамтамасыз ету.

Дене шынықтыру және спорт ұйымының басшысы лауазымына үміткерге қойылатын біліктілік талаптары  Қазақстан Республикасы Мәдениет және спорт министрінің 2016 жылғы 29 маусымдағы «Дене шынықтыру және спорт ұйымдарының басшылары мен мамандары лауазымдарының үлгілік біліктілік сипаттамаларын бекіту туралы» №191 бұйрығымен бекітілген.
Лауазымдық міндеттері: 
дене шынықтыру-спорт ұйымының өндірістік, әкімшілік, шаруашылық және қаржылық қызметіне басшылық жасайды, қабылданған шешімдердің орындалуын, дене шынықтыру-спорт ұйымының балансындағы мүліктің сақталуын және тиімді пайдаланылуын, сондай-ақ оның қызметінің қаржылық-экономикалық нәтижелерін қамтамасыз етеді;
дене шынықтыру-спорт ұйымы қызметінің саясатын, стратегиясын және оларды жүзеге асыру тетігін айқындайды;
оқу-жаттығу және тәрбиелік процестерде спорттық-әдістемелік және материалдық-техникалық базаны ұйымдастырады және жетілдіреді;
педагогикалық кеңестің жұмысына басшылық жасайды;
дене шынықтыру-спорт ұйымының жұмыс жоспарын, спортты жетілдірудің әртүрлі кезеңдерінде спортшыларды даярлаудың жоспарларын және бағдарламаларын бекітеді;
барлық құрылымдық бөлімшелердің олардың қызметін жетілдіруге бағытталған өзара тиімді іс-қимылы мен жұмысын ұйымдастырады, сондай-ақ олардың қызметін жоғары жетістіктер спорты мен бұқаралық спортты дамытуға бағыттайды;
жаттықтырушылар, жаттықтырушы-оқытушылар, нұсқаушылар және әдіскерлердің біліктілігін арттыруды, спортшыларды дайындау деңгейін және спортшылардың спорттық шеберлігін арттыру мақсатында дене шынықтыру және спорт саласындағы шет елдің озық тәжірибесін зерделеуді қамтамасыз ету жөнінде шаралар қабылдайды;
дене шынықтыру-спорт ұйымы қызметінің жекелеген бағыттарын басқаруды лауазымды тұлғаларға – орынбасарларына, құрылымдық бөлімшелердің басшыларына жүктейді;
қызметкерлерді жұмысқа қабылдау, ауыстыру, көтермелеу және жұмыстан босату туралы шешімдер қабылдайды, штаттық кестені, дене шынықтыру-спорт ұйымы қызметкерлерінің лауазымдық нұсқаулықтарын бекітеді;
спортшылардың контингентін қалыптастырады, оқу-жаттығу және оқу-тәрбиелік процестері кезінде спортшылар мен дене шынықтыру-спорт ұйымы қызметкерлерінің өмірі мен денсаулығын сақтаудың қажетті жағдайларын жасайды;
тиісті саланың уәкілетті органдарына дене шынықтыру-спорт ұйымының әкімшілік-шаруашылық және оқу-жаттығу қызметтерінің есебін ұсынады;
дене шынықтыру-спорт ұйымының бірыңғай жинақтаушы зейнетақы қоры, Мемлекеттік әлеуметтік сақтандыру қоры, әлеуметтік медициналық сақтандыру қоры, өнім берушілер, тапсырыс берушілер мен банктерді қоса алғанда кредиторлар алдындағы міндеттемелерінің, сондай-ақ шаруашылық және еңбек шарттарының (келісімшарттардың) орындалуын қамтамасыз етеді;
сыбайлас жемқорлыққа қарсы іс-қимыл жұмыстарын ұйымдастырады, сондай-ақ сыбайлас жемқорлыққа қарсы іс-қимыл шараларын қабылдауда дербес жауапкершілікте болады;
спортшылар арасында және дене шынықтыру-спорт ұйымдарының ұжымдарында діни экстремизм мен терроризмнің таралуына жол бермеу жөнінде шаралар қабылдайды.
 Үміткерлерге қойылатын талаптар:
Дене шынықтыру және спорт саласында немесе басшылық лауазымдарда кемінде бір жыл, не Президенттік жастар кадр резервіне қабылданған адамдар үшін кемінде бес жыл еңбек өтілі, не дене шынықтыру және спорт саласында немесе Жұмыс органымен бекітілген шетелдік жоғары оқу орындарындағы басым мамандықтар бойынша немесе Қазақстан Республикасы Президенті жанындағы білім беру ұйымдарында жоғары оқу орнынан кейінгі білім беру бағдарламалары бойынша оқуды аяқтаған адамдар үшін басшылық лауазымдарда және "Дене шынықтыру және спорт", "Бизнес, басқару және құқық" мамандықтары бойынша педагогикалық ғылымдар кадрларын даярлау бағыттарының бірі бойынша ғылыми дәрежесі бар адамдар үшін кемінде екі жыл еңбек өтілі.
Білуі тиіс:
Қазақстан Республикасының Конституциясы, Қазақстан Республикасының Бюджет кодексі, Қазақстан Республикасы Еңбек кодексі, Қазақстан Республикасының әкімшілік рәсімдік-процестік кодексі (бұдан әрі – ӘРПК), "Мемлекеттік құпиялар туралы", "Қазақстан Республикасындағы баланың құқықтары туралы", "Білім туралы", "Мемлекеттік мүлік туралы", "Дене шынықтыру және спорт туралы", "Сыбайлас жемқорлыққа қарсы іс-қимыл туралы", "Мемлекеттік сатып алулар туралы" Қазақстан Республикасының заңдары, "Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы" Қазақстан Республикасы Үкіметінің 2015 жылғы 31 желтоқсандағы № 1193 қаулысы 
(бұдан әрі – Үкіметтің № 1193 қаулысы), педагогика, психология және физиология негіздері, дене шынықтыру және спорт саласындағы нормативтік құқықтық актілерді,  еңбекті ұйымдастыру және басқару негіздерін, еңбек қауіпсіздігі және еңбекті қорғау, өндірістік санитария, өрт қауіпсіздігі бойынша талаптарын.
[bookmark: _GoBack]Конкурсқа қатысуға өтініш берген тұлғалардың құжаттары Бөкей ордасы ауданы әкімінің веб-сайтында байқау туралы хабарландыру жарияланған күннен бастап 7 (жеті) жұмыс күні ішінде қабылданады.

Конкурсқа қатысу үшін қажетті құжаттар тізімі:
1) байқауға қатысуға өтінім;
2) кез келген нысанда дайындалған қазақ және орыс тілдеріндегі түйіндеме;
3) білімі туралы диплом;
4) Қазақстан Республикасы Еңбек кодексінің 35-бабында көрсетілген еңбек қызметін растайтын құжаттардың бірі.

Барлық құжаттарды келесі электрондық пошта мекенжайына жіберіңіз: Байқауға қатысуға қажетті құжаттарды байқау туралы хабарландыру жарияланған сәттен бастап 7 (жеті) жұмыс күні ішінде келесі электрондық пошта мекенжайына жіберілуі тиіс - bokeyorda_madeniet@bko.gov.kz немесе мына мекенжайға тапсырылуы керек: Бөкей ордасы ауданы, Сайқын ауылы, М.Өтемісов көшесі, 2.
Әңгімелесуге жіберілген адамдар аудан әкімі аппаратының сайтында әңгімелесу кестесі жарияланған күннен бастап 5 (бес) жұмыс күні ішінде, Бөкей ордасы ауданы, Сайқын ауылдық округі, Сайқын ауылы, М.Өтемісов 2 мекенжайы бойынша өтеді. 
Қосымша ақпарат алу үшін байланыс нөмірі:8(71140) 21-6-96

